***** ΚΑΝΟΝΙΣΜΟΣ (ΕΟΚ) αριθ. 87/90 ΤΗΣ ΕΠΙΤΡΟΠΗΣ της 12ης Ιανουαρίου 1990 για τροποποίηση του κανονισμού (ΕΟΚ) αριθ. 2455/89 για τον καθορισμό των αποδόσεων σε ελιές και ελαιόλαδο για την περίοδο 1988/89 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 5 παράγραφος 5, τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 για τη θέσπιση των γενικών κανόνων σχετικά με τη χορήγηση της ενισχύσεως στην παραγωγή ελαιολάδου και στις οργανώσεις των παραγωγών (3), όπως τροποποιήθηκε τελευταία από τον κανονισμό (ΕΟΚ) αριθ. 1226/89 (4), και ιδίως το άρθρο 19, Εκτιμώντας: ότι με τον κανονισμό (ΕΟΚ) αριθ. 2455/89 της Επιτροπής (5) καθορίστηκαν οι αποδόσεις σε ελιές και ελαιόλαδο για την περίοδο 1988/89 και ότι, στα παραρτήματα του εν λόγω κανονισμού, διαπιστώθηκαν σφάλματα όσον αφορά το νομό Άρτας· ότι, συνεπώς, θα πρέπει να διορθωθούν αυτά, λαμβάνοντας υπόψη το γεγονός ότι οι δικαιούχοι δεν μπόρεσαν ακόμη να εισπράξουν την ενίσχυση στην παραγωγή· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα ΙΙ Γ του κανονισμού (ΕΟΚ) αριθ. 2455/89, τα στοιχεία σχετικά με το νομό Άρτας αντικαθίστανται από τα στοιχεία που εμφαίνονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από τις 17 Αυγούστου 1989. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 12 Ιανουαρίου 1990.

[Source: multi_eurlex | Tokens: 1741]